Albrecht von Wallenstein
Albrecht Wenzel Eusebius von Wallenstein (24. september 1583 – 25. veebruar 1634) oli Böömimaa välimarssal ja riigimees, kes võitles katoliku poole peal Kolmekümneaastases sõjas. Ta oli Püha Rooma Keisririigi rikkamaid ja mõjuvõimsamaid mehi. Wallenstein sündis vaeses protestandi peres. Ta sai aga mitmekeelse ülikoolihariduse ja pöördus katoliikluse poole. Peatselt ta abiellus, aga tema naine suri 1614 ning Wallenstein sai ligipääsu pärandile, milleks oli suur hulk kinnisvara. Kolm aastat hiljem tegi Wallenstein karjääri juba relvatööstuses ja sealt sai tema karjäär hoo sisse.